Here is a page extracted from Wikipedia that may contain CSS, HTML, and a lot of unformatted text.

Title: Maquina simpla
Content: Una maquina simpla ye un dispositivo mecanico que cambeya a dirección u a magnitut d'una fuerza. En cheneral, se pueden definir como os mecanismos mas simples que utilizan avantalla mecanica pa multiplicar a fuerza. Por lo cheneral, o termin se refiere a la seis maquinas simplas clasicas que estioron definidas por os cientificos d'a Renaixencia: 
 Ceprén
 Rueda y Eixe (u Rodina)
 Carrucha
 Plano inclinau
 Falca
 Torniello
Una maquina simpla utiliza una sola fuerza aplicada pa fer o treballo en contra d'una carga de fuerza sola. Fendo caso omiso d'as perduas por fricción, o treballo realizau sobre a carga ye igual a o treballo realizau por a fuerza aplicada. A maquina puede augmentar a cantidat d'a fuerza de salida, a costa d'una disminución proporcional en a distancia recorrida por a carga. A relación d'a salida a la fuerza aplicada se diz l'avantalla mecanica.

As maquinas simplas se pueden considerar como os "bloques de construcción" elementals d'os cuals todas as maquinas mas complicadas (a vegadas clamadas "maquinas compuestas") se componen. Por eixemplo, ruedas, ceprens y carruchas son toz utilizaus en o mecanismo d'una bicicleta. L'avantalla mecanica d'una maquina compuesta ye nomás o producto d'as avantallas mecanicas d'as maquinas simplas d'as cuals ye compuesto.

Tot y que siguen estando de gran importancia en a mecanica y en a ciencia aplicada, a mecanica moderna ha iu dillá de l'anvista d'as maquinas simplas como os bloques de construcción de finals d'os cuals toz os equipos son compuestos, que surtió en a Renaixiencia como una amplificación neoclasica d'antigos textos griegos en a tecnolochía. A gran variedat y sofisticación d'os vinclos de maquinas modernas, que surtió entre a Revolución Industrial, se describe de forma inadecuada por istas seis categorías simplas. Como resultau, cuantos autors post-renaixentistas han compilau listas enampladas de "maquinas simplas", a ormino utilizando termins como maquinas basicas , maquinas compuestas , u elementos de maquina pa distinguir-las d'as maquinas simplas clasicas anteriors.

Referencias 

Incheniería mecanica
Maquinas simplas